Den nu 37-årige russiske statsborger er i dag fængslet og står til en udvisning for bestandig for at have spioneret mod Aalborg-virksomheden SerEnergy. Virksomheden arbejder med grøn energi i form af bæredygtige brændselsceller, og her var russeren placeret i udviklingsafdelingen. - Den pågældende har beskæftiget sig med udvikling af produkter, og arbejdede i den mest følsomme afdeling med forskningsudvikling. Både det, han har lavet, og det, andre har lavet, kan have stor værdi, fortalte Joseph Kristensen fra SerEnergy tilbage i 2021. Nu har DR afsløret , at den russiske kemiingeniør udleverede stjålne og tekniske komponenter til en efterretningsofficer, der var udstationeret som diplomat på Ruslands ambassade. DR har dokumentation for, at aftageren af oplysningerne, Timur Rasilov, var udsendt spion fra den russiske udenrigsefterretningstjeneste, SVR, og ikke førstesekretær, som han egentlig havde titel som. Longread om "den russiske spion", som TV2 Nord udgav i 2021: Teknologi kan bruges militær Den russiske spion havde boet i Danmark i 12 år, da han blev anholdt, og han tog sin ph.d. på Danmarks Tekniske Institut, som han også blev dømt for at spionere imod. Han brugte sin ph.d. til at få arbejdet hos SerEnergy. Ifølge DR kan virksomhedens teknologi også bruges til droner i militært sammenhæng. SerEnergy har siden skiftet navn til Advent Techologies, og de har ikke ønsket at udtale sig. - Det er en alvorlig sag, som viser, at der er en spionagetrussel rettet mod store dele af det danske samfund. En russisk statsborger har spioneret for at indhente oplysninger om førende dansk forskning og teknologi, siger kontraspionagechef Anders Henriksen fra Politiets Efterretningstjeneste (PET) til DR. TV2 Nord fortalte i 2021 om sagen i dokumentaren "Den russiske spion":
Tilbage i efteråret 2021 stadfæstede Vestre Landsret dommen over en russisk statsborger for spionage. Den sag trækker nu tråde til den russiske ambassade i København.